Krotópos

Krotópos (, ) je v gréckej mytológii syn Agénora, brata argejského kráľa TriopaPausanias, Periégésis tés Hellados, 2,16,1.

Po vláde argejského kráľa Triopa nastúpil na trón v Argu jeho synovec Krotópos. Kráľ Krotópos sa potom stal otcom syna Sthenela a dcéry Psamathy, ktorá ako napísal antický autor Pausanias bola milenkou boha Apolóna a porodila mu syna Lina. Psamathé sa bála, že jej otec neuverí, že dieťa má s bohom, preto ho po narodení pohodila v lese, kde ho našli pastieri a vychovávali ho. Ešte však skôr ako chlapec dospel, roztrhali ho v lese zdivené psy jeho starého otca.Pausanias, Periégésis tés Hellados, 1,43,7.

Podľa historika Eusebia z Kaisareie vláda Krotópa trvala 21 rokov a kráľovské žezlo po ňom prevzal jeho syn SthenelasEusebios, Kronika 1,177.Hrobku kráľa Krotópa videl Pausanias v druhom storočí počas svojej návštevy Argu.Pausanias, Periégésis tés Hellados, 2,23,7.

 Referencie 

 Pozri aj 
 Zoznam kráľov Argu

Kategória:Postavy gréckej mytológie